Diskussion:ImTheT1ger

message: :Det noteres at E-sport er en sportsgren i fremdrift og bør anskues som almen interessant.
Jeg er ved at skrive flere artikler om Danske fortnite landsholdsspillere, vm-deltagere, verdensrekordholdere samt Fortnitelandsholdet i almindelighed. Fortnite har ifølge denne artikel fra Gamereactor har fortnite over 350 millioner brugere.
Jeg anser derfor Fortnite og Esport værende præcis så almen som alle andre sportsgrene.
replies: text: Hej . Mange tak for dine bidrag til Wikipedia. Jeg har tilføjet skabelonerne  og , da jeg ikke ser emnet som notabelt. Derudover hedder din Wikipedia-bruger ASLarsen og artiklen handler om Anthon Larsen, og derfor vil jeg mene, at det ikke er helt uretmæssigt, at jeg antager at det er en selvbiografi.

text: Fortnite som emne generelt vil jeg være enig i, er notabelt, men en spiller, der er signeret til en hollandsk organisation uden nogen pressedækning, en hjemmeside, som ikke har nogen information og kun 40 følgere på Facebook, tvivler jeg på, er notabel - beklager. | LinguineFusilli (diskussion) 23. maj 2020, 20:11 (CEST)

text: Mit navn er Anders Skjølstrup, 40 år gammel og har ikke evnerne til at spille e-sport, der er derfor ikke tale en selvbiografi. Som LinguineFusilli rigtig skriver er Fortnite notabelt. Her sammenligner jeg med øvrige sportsgrene og forholder mig til at der på WP er et utal af artikler om fodbold, fodboldspillere, fodboldklubber og landsholdsspillere. ImTheT1ger er sammen med Th0masHD kaptajn på det Danske Fortnitelandshold. Ligesom Simon Kjær er det på det danske fodboldlandshold. På trods af at kompetitiv fortnite ikke har den samme pressedækning som ditto i fodbold, så mener jeg stadig at disse dygtige e-sport udøvere er notable på ligefod med alle andre som gør Danmark ære ude i den store verden. Landsholdsspillere i en e-sport med over 350 millioner spillere i verden, mener jeg er notabel og opfylder kriterierne for en artikel. Hvor mange følgere Connecting Esports har på Facebook eller andre sociale medier er vist deres job at sikre, og ikke vores. Jeg medgiver at denne side og Fortnitelandsholdet er under udvikling. Jeg forventer ligeledes at lave en side med den Danske verdensmester i Fortnite "Zand", hvor jeg noterer mig at Fortnite World Cup artiklen endnu ikke er lavet på Dansk, selvom der var 4 danskere der deltog. Jeg håber at I vil vise de unge mennesker den respekt som der også vises til udøvere af de traditionelle sportsgrene. ASLarsen (diskussion) 24. maj 2020, 10:20 (CEST)
replies: text: :ASLarsen du har ret i, at det er Connecting Esports' eget ansvar at skaffe følgere, men når de har en hjemmeside, der ikke har nogen færdig FAQ-side og de kun har, som jeg også sagde før, blot 40 likes på Facebook, er det altså ikke notabelt nok til en artikel på Wikipedia. Det er tvivlsomt, hvor "professionel" en kontrakt, man kan være på med et sådant firma, især når man er 14. Og bare fordi man rent faktisk har skrevet kontrakt med et selskab, en fodbold- eller håndboldklub eller noget andet er man altså ikke automatisk kvalificeret til en Wikipedia-artikel. Jeg kender flere ungdomsspillere, der er på kontrakt med Superliga-fodboldklubber, og selv ikke de er notable nok til en artikel her på siden.

text: :Derudover er der også mange andre problemer med artiklen, og selvom den måske ikke handler om dig selv, virker det som noget, der er skrevet af én, der er meget tæt (læs: for tæt) på emnet. Artiklen mangler pålidelige kilder, og der er, igen, ikke nok mediedækning på området til at vurdere, om Anthon Larsen er notabel nok, men to artikler fra lokalblade og et tweet med en montage Fortnite-spil er ikke nok pålidelige kilder til noget som helst.

text: :Derudover virker dette "Fortnitelandshold" til at være enormt selvopfundent; det har ingen mediedækning, whatsoever, og de har 2(!) likes på Facebook, så der er altså ingen reel substans i dét, at det hedder et "Landshold", og det minder mest af alt om noget, der er et hjemmelavet projekt af en flok (sikkert passionerede, ingen tvivl om dét!) Fortnitespillere - men alt i alt er det bare ikke notabelt nok til en artikel på Wikipedia.

text: :Til sidst vil jeg gerne høre, hvorfor du har uploadet et billede til Commons fra en Nordjyske-artikel, hvis rettighederne til dét billede tilfalder enten fotografen eller Nordjyske, og du i så fald ikke må bruge det, hvis det ikke er dit eget? Jeg forstår ikke rigtig kommentaren fra længere nede; "Jeg evnede ikke at få billedet lagt ordentlig op, så slettede det igen." | LinguineFusilli (diskussion) 24. maj 2020, 11:02 (CEST)

message: Uploadede 
dette billede, som ikke lige giver undertegnede indtryk af at Fortnite spilleren er moden nok til selv at kunne skrive en artikel som denne. --Hjart (diskussion) 23. maj 2020, 20:12 (CEST)
replies: text: Billedet kan være kopieret fra Nordjyske som pudsigt nok også bruger det intetsigende filnavn 2g2NMyRZ06mXLa2fuZY7ckRl6I4.jpg. --Kartebolle (Dipsacus fullonum) (diskussion) 23. maj 2020, 20:26 (CEST)
replies: text: :Dog skal det siges, at der på billedet fra Nordjyske står, at det er et privatfoto, så det godt kan være, at vedkommende har rettighederne til det. Men derudover er jeg helt enig med Bruger:Hjart, og jeg har derudover lige set, at mere eller mindre det samme sker ovre på Fortnitelandsholdet. Det er en flok Fortnitespillere, der har syntes det har været sjovt at skabe et "Landshold" og samtidig skabe WP-artikler til dem selv. | LinguineFusilli (diskussion) 23. maj 2020, 20:35 (CEST)
replies: text: ::Ups, siden var slettet før jeg nåede at opdage det. | LinguineFusilli (diskussion) 23. maj 2020, 20:35 (CEST)

text: Jeg evnede ikke at få billedet lagt ordentlig op, så slettede det igen. Dette er ikke en selvbiografi, se svaret længere oppe.ASLarsen (diskussion) 24. maj 2020, 10:20 (CEST)
replies: text: :Billedet befinder sig, som det fremgår af linket ovenfor, stadig på Commons (Wikipedias billedlager), hvis du ønsker at bruge det. Jeg er lidt forvirret over "LinguineFusilli"s kommentar ovenfor, idet det også var min vurdering at artiklens forfatter måtte være væsentlig ældre end de 2 unge mænd.--Hjart (diskussion) 24. maj 2020, 11:10 (CEST)
replies: text: ::Hjart jeg beklager at jeg tog fejl i min antagelse om, at denne artikel var en selvbiografi. Dog overrasker det mig ikke, når yngre personer godt kan skrive nogenlunde seriøst udseende tekskter - personligt er jeg heller ikke selv gået ud af folkeskolen endnu. Men hvis vi så ikke tager udgangspunkt i skribentens alder men derimod indholdet, vil jeg da stadig mene, at det på ingen måde er notabelt; se evt. mit nyeste svar til ASLarsen længere oppe. | LinguineFusilli (diskussion) 24. maj 2020, 11:26 (CEST)
Det var ikke en selvbiografi, men det var så tæt på, som det kunne blive. 
ASLarsen — man skriver ikke om emner eller personer, man er tæt på. Erfaringen viser at man ikke kan forholde sig objektivt til relevansen.
Jeg har slettet artiklen efter sidetømning, da der vist ikke er nogen grund til at bruge mere tid på denne diskussion. Mvh KnudW (diskussion) 24. maj 2020, 13:20 (CEST)
thread_title:  Selvbiografi?